Mestské zastupiteľstvo v Žiline v zmysle § 6 odst. 1 Zákon SNR č.  369/90 Zb., o obecnom zriadení a v súlade so zákonom NR SR č. 317/92, ktorým sa mení a dopĺňa zákon SNR č. 317/92 Zb. o dani z nehnuteľností v znení neskorších predpisov vydáva všeobecné záväzné
Nariadenie o dani z nehnuteľností

č. 11/1999

§ l

Úvodné ustanovenia

Týmto všeobecným záväzným nariadením mesta Žiliny (mesto Žilina treba rozumieť aj pričlenené obce), sa upravuje daň z nehnuteľností, ktorá zahŕňa.
a)	daň z pozemkov
b)	daň zo stavieb
c)	daň z bytov a nebytových priestorov v bytovom dome, spoločných častí bytového domu a spoločných zariadení bytového domu a ich časti.

Všeobecné záväzné nariadenie upravuje základ a sadzbu dane, oslobodenie od dane, poskytovanie daňových úľav a povinností daňovníkov voči správcovi dane z nehnuteľností, ktorým je mesto Žilina

§ 2

Daň z pozemkov

Daňovníci

Daňovníkom  dane  z pozemkov  je  vlastník  pozemku,   alebo  správca  pozemku   vo vlastníctve siatu (alebo správca pozemku vo vlastníctve mesta).
Pre daňovú povinnosť je rozhodujúce, kto je ako vlastník pozemku zapísaný v katastri nehnuteľností, (ďalej len „kataster“). Ak vlastník pozemku prenechal pozemky do nájmu fyzickým a právnickým osobám je daňovníkom nájomca, ak nájomný vzťah trvá alebo má trvať najmenej päť rokov a je evidovaný v katastri ako nájomca.
Ak je pozemok v spoluvlastníctve viacerých osoh. daňovníkom dane z pozemkov je každá fyzická osoba, alebo právnická osoba podľa výšky spoluvlastníckeho podielu.

§ 3

Predmet dane

a)	Predmetom dane  z pozemkov   sú  všetky pozemky   na  území   mesta Žiliny   uvedené v katastri v tomto členení: 
a)	orná pôda. chmeľnice, vinice, ovocne sady 
b)	trvalé trávnaté porasty
c)	záhrady
d)	lesné pozemky, na ktorých sú hospodárske lesy
e)	rybníky s chovom rýb a ostatné hospodársky využívané vodné plochy
f)	zastavané plochy a nádvoria
g)	stavebné pozemky
h)	ostatné plochy s výnimkou stavebných pozemkov
b)	Za stavebné pozemky na účely tohto nariadenia sa považujú nezastavané pozemky určené na zastavanie rozhodnutím o umiestnení stavby alebo stavebným povolením vo výmere pozemku, na ktorý sa rozhodnutie vzťahuje, a to až do vydania kolaudačného rozhodnutia.
c)	Nezastavaným pozemkom na účely tohto zákona sa rozumie pozemok, ktorý v katastri nehnuteľností nie je vedený ako zastavaná plocha a nádvorie a na tomto pozemku nie je umiestnená iná, v katastri nehnuteľností k l  januáru zdaňovacieho obdobia evidovaná stavba.
d)	Predmetom dane z pozemkov nie sú:
a)	časti zastavaných plôch a nádvorí, ktoré sú zastavané stavbami podliehajúcimi dani zo stavieb a dani z bytov
b)	pozemky alebo ich časti zastavané stavbami, ktoré nie sú predmetom dane zo stavieb podľa § 8 ods. 4
c)	pozemky slúžiace na zabezpečenie úloh obrany štátu, ktoré sú v správe alebo nájme rozpočtovej, alebo príspevkovej organizácie v pôsobnosti Ministerstva obrany SR, Ministerstva vnútra SR, Ministerstva dopravy, pôšt a telekomunikácií SR a Správy štátnych hmotných rezerv SR s výnimkou pozemkov alebo ich častí, na ktorých sa uskutočňuje podnikateľská alebo iná zárobková činnosť alebo sa využívajú na prenájom.

§ 4 

Oslobodenie od dane

1.	Od dane z pozemkov sú oslobodené:
a)	pozemky vo vlastníctve štátu, pozemky vo vlastníctve mesta, pozemky vo vlastníctve nadácií a pozemky vo vlastníctve neziskových organizácií poskytujúcich všeobecné prospešné služby
b)	pozemky vo vlastníctve mesta, ktoré mesto zverilo do správy alebo prenechalo do nájmu svojej rozpočtovej alebo príspevkovej organizácií, alebo do nájmu štátnej rozpočtovej alebo príspevkovej organizácii
c)	pozemky vo vlastníctve štátu, iného štátu, alebo mesta užívané diplomatickými zástupcami
d)	pozemky tvoriace jeden funkčný celok so stavbou alebo jej časťou slúžiacou na vykonávanie náboženských obradov cirkvi a náboženských spoločnosti, ďalej so stavbou alebo jej časťou slúžiacou ako úradovne osôb, ktoré sú poverené duchovnou správou cirkví a náboženských spoločností a ak ide o cirkvi a náboženské spoločnosti registrované štátom
e)	pozemky tvoriace jeden funkčný celok so stavbou slúžiacou školám, vedeckým a výskumným inštitúciám, múzeám, knižniciam, internátom, zdravotníckym zariadeniam, verejným dobročinným ústavom, civilnej ochrane obyvateľstva, odborárskym zariadeniam a občianskym združeniam zamestnávateľov a pozemky tvoriace jeden funkčný celok so stavbou užívanou na účely poskytovania sociálnej starostlivosti a pre pracovnú rehabilitáciu a na rekvalifikáciu občanov so zmenenou pracovnou schopnosťou (podľa zákona č. 83/91 Zb. v znení neskorších zmien, so stavbou vo vlastníctve občianskych združení starých a zdravotne postihnutých občanov, pozemky užívané právnickými a fyzickými osobami na poskytovanie sociálnych služieb podľa zákona č. 135/92 Zb.) v znení neskorších zmien a pozemky užívané občianskymi združeniami a inými organizáciami v oblasti kultúry ochrany prírody a životného prostredia a organizáciami v oblasti mládeže,
f)	pozemky tvoriace jeden funkčný celok so stavbou vo vlastníctve Slovenského Červeného kríža.
g)	pozemky, na ktorých sú zriadené cintoríny,
h)	pozemky verejne prístupných parkov, priestorov a športovísk,
i)	pozemky v národných parkoch, chránených areáloch, prírodných rezerváciách, prírodných pamiatok a vo vyhlásených ochranných pásmach s tretím a štvrtým stupňom ochrany,
j)	močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa, pásma ochrany prírodných liečivých zdrojov I. stupňa a zdrojov prírodných minerálnych vôd stolových I. stupňa,
k)	pozemky funkčne spojené so stavbami slúžiacimi verejnej doprave,
l)	pozemky škôl a školských zariadení využívané na účely výchovy a vzdelávania,
m)	časti pozemkov, na ktorých sú zriadené meračské značky, signály a iné zariadenia bodov, geodetických základov, stožiare rozvodu elektrickej energie, stĺpy telekomunikačného vedenia a televízne prevádzače, nadzemné časti zariadení na rozvod vykurovacích plynov a pásy pozemkov v lesoch vyčlenené na rozvod elektrickej energie a vykurovacích plynov,
n)	lesné pozemky od nasledujúceho roku po vzniku holiny do roku plánovaného začatia výchovy ťažby (prvej prebierky)
2.	Pozemky uvedené v odseku l písm. a) až f), h) až k) sú oslobodené od dane z pozemkov len za podmienky, že sa nevyužívajú na podnikateľské alebo iné zárobkové činnosti alebo na prenájom (aj cez SPF). Ak sa na pozemkoch funkčne spojených so stavbami slúžiacimi verejnej doprave vykonáva činnosť súvisiaca so zabezpečovaním verejnej dopravy, alebo na takúto činnosť sa prenajímajú, podmienka oslobodenia u týchto pozemkov je splnená. V prípade, že sa podmienky na oslobodenie od dane z pozemkov vzťahujú na časť pozemku, od dane je oslobodená len táto časť.
Ak sa pozemok alebo jeho časť využíva na podnikateľskú alebo inú zárobkovú činnosť alebo na prenájom len na časť roka, podmienka na oslobodenie nie je splnená v celom zdaňovacom období.

3.	Vyberanie vstupného v národných parkoch, vyberanie poplatkov a úhrad na užívanie diaľnic, ciest a komunikácii ako aj prijímanie úplnej alebo čiastočnej úhrady vynaložených nákladov za poskytnuté sociálne služby od príjemcu pri poskytovaní sociálnych služieb právnickými osobami alebo fyzickými osobami podľa osobitného predpisu sa na účely tohto zákona nepovažuje za zárobkovú činnosť.
4.	Pozemkom, ktorý tvorí jeden funkčný celok so stavbou je pozemok alebo jeho časť, ktorá je nevyhnutne potrebná na prevádzku a plnenie funkcií stavby.
5.	Daňovník uplatňuje nárok na oslobodenie od dane z pozemkov podľa § 4 ods.1 písm. d) až f), ch) až m) v daňovom priznaní počínajúc tým zdaňovacím obdobím, na ktoré mu prvý krát vzniká nárok na oslobodenie od dane z pozemkov, najneskôr v lehote na podanie daňového priznania za toto zdaňovacie obdobie

§ 5 - 6 

Základ dane - sadzba dane

Predmet dane
	Základ dane
	Základ dane
	
a) orná pôda, chmeľnice, vinice, ovocne sady	Je priemerná cena z pozemkov za 1   m2 stanovená podľa vyhlášky MF SR č. 58/93 Z.z. podľa k. ú. vynásobená skutočnou výmerou	0,75% zo základnej dane
	
b) trvalé trávnaté porast) (lúky a pasienky)	Je priemerná cena z pozemkov za 1  m2   stanovená podľa vyhlášky MF SR č. 58/93 Z.z., podľa k. ú. vynásobená skutočnou výmerou	0,25% zo základnej dane
	
c) záhrady	Celková výmera pozemkov v m2 - 0,10 Sk, správca dane zvýšil o 100%	0,20 Sk/m2 x 4,0 koef.	
d) tesné pozemky, na ktorých sú hospod. lesy	Celková       výmera       pozemku vynásob. 3,-Sk/m2	0,25%  zo  základnej dane	
e) rybníky s chovom rýb a ost. hospo.      využívané      vodné plochy	Celková výmera plochy vynásob. 3,- Sk/m2	0,25% zo základnej dane	
f) zastavané plochy a nádvoria	Celková výmera pozemkov v m2 - 0,10 Sk. správca dane zvýšil o 100%	0,20 Sk/m2 x 4,0 koef.	
g) stavebné pozemky	Celková výmera pozemkov v m2 1,-   Sk,   správca  dane  zvýšil   o 100%	2,- Sk/m2 x 4,0 koef.	
h) ostatné plochy (dvor a pod.)	Celková výmera pozemkov v m2 0,10 Sk, správca dane zvýšil o 100%	0.20 Sk/m2 x 4,0 koef.	

1.	Ročná sadzba dane pozemkov § 3 ods. l písm. c), f), g), a h) sa násobí pre právnické a fyzické osoby koeficientom 4,0.

Napríklad výpočet:
•	orná pôda 720m2 (podľa výpisu z katastra) x 3,33 Sk/m2 v meste Žilina = 2.398,-Sk z toho daň 0,75% = 18,- Sk
•	záhrada 340 m2 x 0,20 Sk - 68,- Sk x 4,0 koef. = 272,- Sk
•	stavebný pozemok 800 m2 x 2,- Sk = 1600,- Sk x 4,0 koef. = 6.400,- Sk
2.	Pre určenie ceny a výmery pozemkov je rozhodujúci stav k 1. januáru zdaňovacieho obdobia. Na zmeny, ktoré nastanú počas zdaňovacieho obdobia sa neprihliada.
3.	Mesto Žilina pre výpočet základu dane z pozemkov stanovuje priemernú cenu pôdy za l m2 podľa vyhl. MF SR č. 58/93 Z.z., z plôch bonitovaných pôdno-ekologických jednotiek nachádzajúcich sa v katastri mesta a pričlenených obcí nasledovne:
•	z ornej pôdy a ovocných sadov........................................         3,33 Sk/m2
•	z ostatných trvalých trávn. porastov ................................         2,50 Sk/m2

Daň zo stavieb

§ 7

Daňovníci

1.	Daňovníkom dane zo stavieb je vlastník stavby alebo správca vo vlastníctve štátu, alebo správca stavby vo vlastníctve mesta nachádzajúceho sa na území mesta Žiliny.
2.	Pri stavbách spracovaných Slov. pozemkovým fondom, ktoré sú v nájme, je daňovníkom nájomca.
3.	Ak je stavba v spoluvlastníctve viacerých osôb, daňovníkom dane zo stavieb je každá fyzická osoba alebo právnická osoba podľa výšky svojho spoluvlastníckeho podielu.

§ 8 

Predmet dane

1.	Predmetov dane zo stavieb sú stavby alebo ich časti na území mesta Žiliny spojené so zemou pevným základom, ktoré majú vnútorný priestor vymedzený podlahovou a stropnou, alebo strešnou konštrukciou, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Na daňovú povinnosť nemá vplyv skutočnosť, že sa stavba prestala užívať.
2.	Stavbami sa rozumejú stavby, ktoré majú jedno alebo viac nadzemných podlaží a to:
a)	stavby na bývanie (rodinné domy, bytové domy, poľnohospodárske usadlosti a pod.)
b)	chaty na individuálnu rekreáciu
c)	garáže
d)	objekty slúžiace na podnikateľské a iné zárobkové činnosti 
e)	ostatné stavby
3.	Predmetom dane zo stavieb nie sú stavby s bytmi, ktoré sú predmetom dane z bytov
4.	Predmetom dane zo stavieb nie sú stavby:
a)	priehrad, vodovodov, kanalizácií a rozvodov tepelnej energie, zariadení na ochranu pred povodňami
b)	verejných dopravných ciest s výnimkou stavieb alebo ich častí, v ktorých sa vykonáva podnikateľská alebo iná zárobková činnosť alebo sa využívajú na prenájom, ak tieto činnosti alebo prenájom nesúvisia so zabezpečovaním verejnej dopravy,
c)	slúžiace na zabezpečenie úloh obrany štátu, ktoré sú v správe alebo nájme rozpočtovej alebo príspevkovej organizácie v pôsobnosti Ministerstva obrany SR, Ministerstva vnútra SR, Ministerstva dopravy, pôšt a telekomunikácií SR a Správy štátnych hmotných rezerv SR, s výnimkou stavieb alebo ich častí, v ktorých sa vykonáva podnikateľská činnosť alebo iná zárobková činnosť alebo sa využívajú na prenájom.
5.	Verejnou dopravou na účely tohto zákona sa rozumie doprava vykonávaná pre cudzie potreby na uspokojovanie všeobecných prepravných potrieb a prístupná pre každého podľa vyhlásených prepravných podmienok.
6.	Stavbami slúžiacimi na zabezpečovanie výkonu verejnej dopravy sú na účely tohto zákona stavby pozemných komunikácií (diaľnice, cesta, miestne komunikácie), stavby leteckých zariadení, stavby zabezpečujúce prevádzku dráhových vozidiel, stavby vodných ciest a prístavov a iné stavby a ich častí bezprostredne slúžiace na poskytovanie verejnej dopravy. 

§ 9

Oslobodenie od dune

1.	Od dane zo stavieb sú oslobodené:
a)	stavby vo vlastníctve štátu, stavby vo vlastníctvu mesta, vo vlastníctve nadácii a stavby vo vlastníctve neziskových organizácií poskytujúcich všeobecne prospešné služby
b)	stavby vo vlastníctve niesla, ktoré mesto zverilo do správy alebo prenechalo do nájmu svojej rozpočtovej alebo príspevkovej organizácii alebo do nájmu štátnej rozpočtovej alebo príspevkovej organizácií,
c)	stavby vo vlastníctve štátu iného štátu alebo niesla užívané diplomatickými zástupcami poverenými v SR, konzulmi z povolania a inými osobami, ktoré používajú diplomatické výsady a imunitu,
d)	stavby slúžiace školám, školským zariadeniam. zdravotníckym zariadeniam, zariadeniam sociálnej starostlivosti a zariadeniam pre pracovnú rehabilitáciu a rekvalifikáciu občanov so zmenenou pracovnou schopnosťou a stavby užívané na účely poskytovania sociálnej starostlivosti a sociálnych služieb.
e)	stavby vedeckých a výskumných inštitúcii, internátov, verejných dobročinných ústavov. múzeí, knižníc, stavby vo vlastníctve Slovenského Červeného kríža, odborársky ch zariadení, občianskych združení a zamestnávateľov, stavby vo vlastníctve občianskych združení starých a zdravotne postihnutých občanov, stavby užívané právnickými osobami a fyzickými osobami na poskytovanie sociálnych služieb a stavby zariadení občianskych združení vykonávajúcich verejnoprospešnú činnosť v oblasti telesnej kultúry a práce s mládežou a v oblasti ochrany prírody a životného prostredia,
f)	stavby a ich časti slúžiace výhradne na vykonávanie náboženských obradov cirkvi a náboženských spoločností, stavby a ich časti slúžiace na úradovne osôb, ktoré sú poverené duchovnou správou cirkví a náboženských spoločnosti a ak ide o cirkvi a náboženské spoločnosti registrované štátom,
g)	na 15 rokov od roku nasledujúceho po vydaní kolaudačného rozhodnutia novostavby rodinných domov, prístavby a nadstavby rodinných domov, ktorými sa získa samostatná bytová jednotka vo vlastníctve fyzických osôb, ak slúžia výlučne na trvalé bývanie vlastníka alebo jemu blízkych osôb a novostavby a nadstavby bytových domov, v ktorých sú byty na trvalé bývanie vlastníka. Oslobodenie sa vzťahuje len na prvého vlastníka (nadobúdateľa) alebo jemu blízku osobu.
h)	na 15 rokov domový majetok vrátený vlastníkom podľa osobitný ch predpisov.
i)	na 10 rokov nájomné domy vo vlastníctve fyzických osôb postavene do roku 1948 s prevahou nájomných bytov k l .januára 1993.
j)	na 15 rokov pamiatkovo chránené domy, domy v mestských pamiatkových rezerváciách ľudovej architektúry a pamiatkových zónach, rekonštrukciou ktorých sa obnoví alebo rozšíri bytový fond.

1.	Stavby uvedené v ods. 1 písm. a) až h) a j) sú oslobodené od dane zo stavieb, len ak sa nevyužívajú na podnikateľskú alebo inú zárobkovú činnosť, alebo na prenájom. Ak sa podmienky na oslobodenie od dane zo stavieb vzťahujú na časť stavby, od dane je oslobodená len táto časť Ak sa stavba alebo jej časť využíva na podnikateľskú alebo inú zárobkovú činnosť alebo na prenájom len časť roka, podmienka na oslobodenie nie je splnená v celom zdaňovacom období. Podmienka na oslobodenie pre celú stavbu podľa odseku l písm. g) zákona nie je splnená aj vtedy keď sa na podnikateľskú alebo inú zárobkovú činnosť alebo na prenájom využíva len jej časť. Prijímanie úplnej alebo čiastočnej úhrady vynaložených nákladov za poskytnuté sociálne služby od príjemcu pri poskytovaní sociálnych služieb právnickými osobami alebo fyzickými osobami podľa osobitného predpisu sa na účely tohto zákona nepovažuje za zárobkovú činnosť. Oslobodenie podľa ods. 1 písm. h) sa vzťahuje len na osobu, ktorej bol majetok vrátený ako oprávnenej osobe podľa osobitných predpisov.
2.	Za oslobodené sa nepovažujú tie stavby alebo ich časti uvedené v ods. l písm. g). h) a j), v ktorých sa uskutočňuje podnikateľská činnosť alebo iná zárobková činnosť alebo sa využívajú na prenájom.
Daňovník uplatňuje nárok na oslobodenie od dane zo stavieb podľa § 9 ods. l písm. d) až j) v daňovom priznaní počínajúc tým zdaňovacím obdobím, na ktoré mu prvý krát vzniká nárok na oslobodenie od dane zo stavieb, najneskôr v lehote na podanie daňového priznania za toto zdaňovacie obdobie

§ 10

Základ dane
	
Základom dane zo stavieb je celková výmera zastavaných plôch v m2 dani podliehajúcich a to podľa stavu k 1 .januáru zdaňovacieho obdobia
Na zmeny, ktoré nastanú počas zdaňovacieho obdobia vo výmere zastavaných plôch sa neprihliada okrem prípadov podľa § 9 ods. 2.

§ 11

Sadzba dane

1.	Základná ročná sadzba dane je za každý aj začatý m2 zastavanej plochy:
a)	za stavby na bývanie a za ostatné stavby tvoriace príslušenstvo hlavnej stavby v k. ú. Žilina a pričlenených obciach 1,- Sk/m2, správca dane znížil o 50 % ………….0,50 Sk/m2 x 4,0 koef.
b)	za stavby pôdohospodárskej produkcie, skleníky, stavby využívané na skladovanie vlastnej pôdohospodárskej produkcie s výnimkou stavieb na skladovanie inej ako vlastnej pôdohospodárskej produkcie, stavby pre lesné a vodné hospodárstvo s výnimkou stavieb na skladovanie a administratívu ............................. 1,00 Sk/m2 x 4,0 koef.
c)	stavby rekreačných a záhradkárskych chát a domčekov na individuálnu rekreáciu 3,- Sk/m2, správca dane zvýšil o 50 % ................................4.50 Sk/m2 x 4,0 koef.
d)	za samostatne stojace garáže a za samostatné stavby hromadných garáži a stavby určené alebo používané na tieto účely postavené mimo obytných domov 4,- Sk/m2 správca dane zvýšil o     50 % ............................ 6,00 Sk/m2 x 4,0 koef.
e)	1. Za stavby priemyselné a stavby slúžiace energetike, stavby slúžiace stavebníctvu, vrátane stavieb tvoriacich súbor stavieb s výnimkou stavieb na skladovanie a administratívu 5,- Sk. správca dane zvýšil o 100 %        ...........................   10,00 Sk/m2 x 4,0 koef.
2. Za stavby na ostatnú pôdohospodársku produkciu, vrátane stavieb tvoriacich súbor stavieb, s výnimkou stavieb na skladovanie a administratívu ................. 5,00 Sk/m2 x 4,0 koef.
f)	za stavby na ostatnú podnikateľskú a zárobkovú činnosť, skladovanie a administratívu pri administratívnych budovách, ktoré slúžia aj na iné účely sa uplatí táto sadzba dane, ak sa budova využíva prevažne na administratívne účely 10,- Sk/m2, správca dane zvýšil o 150 %        .........................      25,00 Sk/m2 x 4,0 koef.
g)	za ostatne stavby 3.- Sk/m2,správca dane zvýšil o 100 %    ....................6,00 Sk/m2 x 4,0 koef.
2.	Základné sadzby dane podľa ods. l sa zvyšujú pri viacpodlažných stavbách o 0,75 Sk/m2 za každé ďalšie nadzemné podlažie.
3.	Sadzba určená podľa odst. l písm. a) až g) prípadne zvýšená podľa odst. 2 sa v meste, ktoré je sídlom kraja a v priľahlých obciach násobí koeficientom 4,0.
4.	Daň vypočítaná podľa § 10 a podľa odsekov l až 4 sa zvýši o 10,- Sk za každý m2 podlahovej plochy:
a)	bytov, nebytových priestorov a garáži v stavbách na bývanie, 
b)	stavieb rekreačných a záhradkárskych chát a domčekov na individuálnu rekreáciu, 
c)	samostatne   stojacich   garáži,   stavieb   hromadných   garáži   a stavieb   určených   alebo používaných na tieto účely, ktoré sú postavené mimo stavieb na bývanie, slúžiacej na podnikateľskú činnosť, inú zárobkovú činnosť alebo skladovanie, administratívu alebo na prenájom s výnimkou pôdohospodárskej produkcie.
5.	Pri stavbách uvedených v ods. I písm. b), e), t), ktoré slúžia na viaceré účely sa použije sad/ba dane, ktorá zodpovedá podnikateľskej činnosti vykonávanej na prevažnej časti podlahovej plochy nadzemnej časti stavby.

Príklad:
U jednoposchodového domu alebo domu s manzardou so zastavanou plochou  l00 m2
/koef. 4,0 mesto sídl kraja./ sa daň vypočíta takto:
0,50 + (l x 0,75) = 1,25 (sadzba na 1 m2) x 100 (zastavaná plocha) x 4,0 (koef. mesta) =
500,000 Sk.

U jednoposchodovej administratívnej budovy so zastavanou plochou 500 m2 (koef. 4,0 mesto sídl kraja) sa daň vypočíta takto:
25,75 (sadzba za l m2) x 500 (zastavaná plocha) x 4,0 (koef. mesta) = 51.500.- Sk
U samostatne stojacej garáže so zastavanou plochou 20 m2 (koef. 4,0 mesto sídl. kraja) sa daň vypočíta takto:
6,00 Sk (sadzba za l m2) x 20 (zastavaná plocha) x 4,0 (koef. mesta) = 480,- Sk

Daň z bytov

§ 11a

Daňovníci

1.	Daňovníkom dane z bytov je vlastník bytu, vlastník nebytového priestoru v bytovom dome alebo správca majetku vo vlastníctve štátu alebo správca majetku vo vlastníctve mesta.
2.	Ak sú spoločné časti bytového domu a spoločné zariadenia bytového domu v spoluvlastníctve viacerých osôb, daňovníkom dane z bytu je každá fyzická osoba alebo právnická osohu podľa výšky svojho spoluvlastníckeho podielu.

§ 11b

Predmet dane

Predmetom dane z bytov v bytovom dome, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osohy sú:
a)	byty a nebytové priestory
b)	spoločné časti bytového domu alebo spoločné zariadenia bytového domu alebo ich časti, len ak sú využívajú na podnikateľskú činnosť, inú zárobkovú činnosť alebo na prenájom.

§ 11c

Oslobodenie od dane

1.	Od dane z bytov sú oslobodené na 5 rokov byty v bytovom domy od roku nasledujúceho po nadobudnutí vlastníctva bytu podľa osobitného predpisu. Oslobodenie sa vzťahuje len na prvého vlastníka alebo osobu jemu blízku.
2.	Od dane z bytov sú oslobodené byty alebo ich časti a nebytové priestory, ktoré slúžia na pracovnú rehabilitáciu a rekvalifikáciu občanov so zmenenou pracovnou schopnosťou a byty alebo ich častí a nebytové priestory užívané právnickými osobami a fyzickými osobami na poskytovanie sociálnej starostlivosti a soc. služieb.
3.	Daňovník uplatňuje nárok na oslobodenie od dane z bytov podľa § 11c ods. l a 2 v daňovom priznaní počínajúc tým zdaňovacím obdobím, na ktoré mu prvý krát vzniká nárok na oslobodenie od dane z bytov najneskôr v lehote na podanie daňového priznania za toto zdaňovacie obdobie.
4.	Byty a nebytové priestory uvedené v odst. l a 2 sú oslobodené od dane len ak sa nevyužívajú na podnikateľskú činnosť, inú zárobkovú činnosť alebo na prenájom. Podmienka na oslobodenie od dane z bytov nie je splnená v celom zdaňovacom období, v ktorom sa byt alebo jeho časť využíva na podnikateľskú činnosť, inú zárobkovú činnosť alebo na prenájom a to aj len časť roka.
5.	Nárok na oslobodenie od dane z bytov využívajú na podnikateľskú činnosť, inú zárobkovú činnosť alebo na prenájom.

§ 11d 

Základ dane

	Základom dane z bytov je celková výmera podlahovej plochy v m2 podliehajúca dani.

§ 11e 

Sadzba dane

1.	Základná ročná sadzba dane z bytov je za každý aj začatý m2 podlahovej plochy bytu 1,- Sk/m2 - správca dane znížil o 50 %      ............................    0,50 Sk/m2 x 4,0 koef.
2.	Sadzba dane určená podľa ods. l sa násobí v meste, ktoré je sídlom kraja koef. 4,0.
3.	Daň vypočítaná podľa § 11d a § l1e odst. l až 3 sa zvýši o 10,- Sk za každý m2 podlahovej plochy bytu a nebytového priestoru v bytovom dome, spoločných častí byt. domu, ktoré sa využívajú na podnikateľskú činnosť a inú zárobkovú činnosť alebo prenájom.

§ 12

Daňové úľavy

Správca dane poskytne po individuálnom posúdení daňovú úľavu na:
1.	Pozemky - podľa zák. č. 317/93 Z.z., v znení neskorších predpisov v § 12 ods. l môže poskytnúť daňovú úľavu zníženú o 50 % zo základu dane. Daňovú úľavu poskytne len na základe vyjadrenia príslušného orgánu štátnej správy, rozhodnutím ktorého bolo hospodárske využívanie pozemku obmedzené.
Správca dane môže podľa miestnych podmienok poskytnúť daňovú úľavu na pozemky, ktorých vlastníkmi sú sociálne odkázaní občania, alebo občania starší ako 70 rokov ak tieto pozemky slúžia výhradne na ich osobnú potrebu.
Správca dane môže podľa miestnych podmienok poskytnúť daňovú úľavu na pozemky s výnimkou pozemkov v zastavanej časti obce až na 5 tokov nasledujúcich po roku. v ktorom začali vykonávať a aj vykonávajú samostatne hospodáriaci roľníci poľnohospodársku výrobu ako svoju hlavnú činnosť.
2.   Stavby obytných domov:
a)	v ktorých bol zmenený systém vykurovania v priebehu kalendárneho roka z pevných palív na plyn alebo elektrickú energiu znížením o 50 % zo základu dane od nasledujúceho kalendárneho roka na 5 rokov
b)	v ktorých využitie je obmedzené z dôvodu rozsiahlej rekonštrukcie (vydaním stavebného povolenia príslušným stavebným úradom ) znížením o 50 % základu dane
c)	vo     vlastníctve     sociálne     odkázaných     občanov     bývajúcich     samostatne     resp. s nezaopatrenými  deťmi.   Žiadateľ  o úľavu   doloží   doporučenie   tunajšieho   Mestského úradu - sociálneho oddelenia, na základe ktorého sa môže daň zo stavieb znížiť o 50 % zo základu dane. Návrh na daňovú úľavu je potrebné každoročne obnoviť. 
d)	občanov starších ako 70 rokov samostatne bývajúcich znížiť o 30 % zo základu dane 
e)	v ktorom trvalo býva samostatne vlastník, držiteľ preukazu ZŤP a ZŤP/S alebo manželia, z ktorých jeden je držiteľom tohto preukazu.  Mesačný príjem na samostatne bývajúcu osohu nesmie presiahnuť čiastku 3.230,- Sk a u dvojice 5.490,- Sk. Základ dane zo stavieb sa zníži o 30 % pre rok 2000. Žiadateľ predloží potvrdenie o všetkých príjmoch bývajúcich osôb.
f)	ktorých vlastníkmi sú samostatne bývajúci čiastočne alebo úplne bezvládni občania, zníži sa daň zo stavieb o 50 % zo základu dane na príslušný rok.

3.	Súbeh daňových úľav sa poskytuje občanovi do výšky 50 % zo základu dane.
4.	Ak žiadateľ o daňovú úľavu podľa predchádzajúceho ods. 2 vykonáva zárobkovú a podnikateľskú činnosť alebo prenájom nemá nárok na daňovú úľavu. 
5.	Doklady preukazujúce dôvody na poskytnutie úľavy predloží daňovník správcovi dane do            31. januára príslušného roka. (U samostatne bývajúcich občanov nad 70 rokov doložiť čestným prehlásením.) Ostatné úľavy na základe písomnej žiadosti podliehajú v zmysle zák. č. 145/P1995 Zb. - správnemu poplatku.
6.	Každú zmenu. ktorá má vplyv na poskytnutú daňovú úľavu je povinný daňovník oznámiť správcovi dane.

§ 13 

Správa dane

1.	Správu dane z pozemkov, dane zo stavieb a dane z bytov vykonáva mesto, na ktorom území sa nehnuteľnosť nachádza. 

§ 14 

Vznik a zánik daňovej povinnosti

1.	Pre vznik alebo zánik daňovej povinnosti (§ 16 a 19) je rozhodujúci stav k l. januáru zdaňovacieho obdobia. Na zmeny skutočností nasledujúcich pre daňovú povinnosť, ktoré nastanú v priebehu zdaňovacieho obdobia sa neprihliada s výnimkou prípadov podľa § 4 odst. 2, § 9 ods. 2 a § 11c ods.2.
2.	Fyzická osoba alebo právnická osoba, ktorej vzniká alebo zaniká daňová povinnosť podľa odseku 1, je povinná do 30 dní oznámiť tieto skutočnosti správcovi dane odo dňa, keď tieto skutočnosti nastali. 
3.	Za nesplnenie tejto povinnosti správca dane uloží pokutu vo výške najviac 500,- Sk fyzickej osobe a najviac 5.000,- Sk právnickej osobe.

§ 15

Zdaňovacie obdobie

Zdaňovacím obdobím je kalendárny rok.

§ 16

Daňové priznanie

1.	Daňové priznanie k dani z nehnuteľnosti (ďalej len priznanie) je daňovník povinný podať Mestskému úradu v Žiline do 31. januára bežného zdaňovacieho obdobia, ktoré podáva iba daňovník, ktorému vznikne daňová povinnosť k dani alebo u ktorého nastali zmeny v okolnostiach rozhodujúcich na vyrúbanie dane. Daňovník, ktorý uplatňuje nárok na oslobodenie od dune z nehnuteľností podľa § 4 ods. 7, § 9 ods. 5 a § 11c ods. 2 podáva priznanie k dani z nehnuteľností každoročne. Ak zaniknú podmienky na oslobodenie od dane podľa § 4 ods. 2, § 9 ods. 2 a § l1c ods. 2 v priebehu roka, daňovník je povinný podať priznanie do 30 dní od zániku oslobodenia.
2.	Ak priznanie nebolo podané včas, správca dane zvýši vyrúbanú daň až do výšky 10 % dane.
3.	Ak pozemok, stavba, byt a nebytový priestor v bytovom dome, spoločné časti bytového domu,  spoločné zariadenia bytového domu alebo ich častí v spoluvlastníctve viacerých osôb § 2 odst. 5, § 7 ods. 3. § 11a ods. 2 priznanie podá každá fyzická a právnická osoba. Ak sa spoluvlastníci dohodnú, priznanie podá ten, ktorého dohodou určili spoluvlastníci, pričom túto skutočnosť musia písomne oznámiť správcovi dane do 31. januára.
4.	Daňovník je povinný v priznaní uviesť všetky okolnosti rozhodujúce pre výpočet dane a daň si sám vypočítať.

§ 17 

Zaokrúhľovanie

1.	Základ dane podľa § 5 ods. l a 2 sa zaokrúhľuje na celých 100 Sk nadol.
2.	Daň s prípadným zvýšením sa zaokrúhľuje na celé Sk nahor.
3.	Sadzba dane po vynásobení koeficientom podľa § 6 ods. 4, § 11 ods. 3 a §  l1e ods. 2 sa vypočítava s presnosťou na stotiny bez zaokrúhľovania.

§ 18 

Vyrubenie dane

1.	Daň z pozemkov, daň zo stavieb a daň z bytov vyrubí správca dane každoročne do l5. marca bežného zdaňovacieho obdobia podľa stavu k l  januáru.
2.	Ak zaniknú podmienky na oslobodenie od dane podľa § 4 ods. 2, § 9 ods. 2, § l1c ods. 2 v priebehu roka správca dane vyrubí za toto zdaňovacie obdobie daň do 30 dní po podaní priznania.
3.	Pri dohode spoluvlastníkov správca dane vyrubí daň tomu spoluvlastníkovi, ktorý na základe dohody podal priznanie podľa § 16 zák.

§ 19 

Platenie dane

1.	Daň z nehnuteľnosti je splatná:
a)	ak ide o daňovníka prevádzkujúceho pôdohospodársku produkciu v troch splátkach a to 20 % dane do 30. júna, 30 % dane do 30. septembra a 50 % dane do 30. novembra bežného roka,
b)	v ostatných prípadoch v štyroch rovnakých splátkach a to najneskôr do 31. marca, 30. júna, 30. septembra a 30. novembra bežného roka, za ktorý sa daň vyrubuje.
2.	Ak ročná daň vyrubená fyzickej osobe nepresahuje 500,- Sk a právnickej osobe 5.000,- Sk je splatná naraz do 31. marca.
3.	Daň možno zaplatiť naraz aj vtedy, ak je vyššia ako je uvedené v predchádzajúcom odseku.

§ 19a 

Penále

1.	Daňový dlžník je v omeškaní, ak nezaplatí splatnú daň. alebo splátku dane najneskoršie v deň jej splatnosti. Penále sa počíta za každý deň omeškania počínajúc dňom nasledujúcim po dni splatnosti až do dňa platby vrátane. Daňový dlžník je povinný zaplatiť za každý deň z omeškania penále vo výške 0,3 %.z nedoplatku dane alebo splátky dane.
2.	Penále sa vyrubí za každé zdaňovacie obdobie osobitne, najneskôr však do dvoch kalendárnych rokov od konca kalendárneho roka, v ktorom bola daň (splátka dane) splatná.
3.	Z rozdielu medzi daňou uvedenou v daňovom priznaní a daňou uvedenou daňovým dlžníkom v dodatočnom priznaní sa vypočíta penále podľa ods. l polovičnou sadzbou Ak tento rozdiel zistil správca dane, vypočíta sa penále podľa ods. l dvojnásobnou sadzbou. Ak sa daň vyrubila na základe dodatočného daňového priznania, na platby uskutočnené pred jeho podaním sa neprihliada.
4.	Správca dane vyrubí penále platobným výmerom. Penále je splatné do 15 dní odo dňa doručenia platobného výmeru. Proti tomuto rozhodnutiu sa možno do 15 dní po jeho doručení odvolať. Odvolanie nemá odkladný účinok.
5.	Ak bola rozhodnutím o odvolaní proti vyrubenej dani alebo iným rozhodnutím o daňovej povinnosti daň celkom alebo z časti odpísaná, odpíše sa z úradnej moci v pomernej časti aj penále, ktoré z odpísanej dane bolo vyrubené, ak v rozhodnutí nie je určené inak.
6.	Penále sa nevyrubí ak nepresiahne úhrne sumu 100,- Sk za jedno zdaňovacie obdobie.

§ 21 

Splnomocňovacie ustanovenia

1.	Správca dane môže v individuálnych prípadoch vykonať opatrenia na odstránenie tvrdosti, ktoré by mohli zo zákona a všeobecne záväzného nariadeniu vzniknúť.

§ 22

1.	Na byty a nebytové priestory v bytovom dome, spoločné časti bytového domu a spoločné zariadenia bytového domu, ktoré sa nadobudli do vlastníctva pred l. januárom 1988, sa vzťahuje tretia časť tohto zákona. Do doby oslobodenia podľa § 11c ods. 1 sa započítava doba oslobodenia podľa § 9 ods. l písm. h).
2.	Na skutočnosti, ktoré nasiali pred účinnosťou tohto zákona sa vzťahujú skoršie predpisy.

§ 23 

Záverečné ustanovenia

Daň podľa tohto nariadenia sa vyrubí na rok 2000. Všeobecne záväzné nariadenie mesta Žiliny nadobúda účinnosť od 1. 1. 2000 pre územie mesta Žiliny.
Konanie  vo  veciach  dane  z nehnuteľnosti   upravuje  zákon  SNR  č.   511/92  Zb.,   v znení neskorších zmien. Ruší všeobecné záväzné nariadenie č. 6/97 a 8/98 o dani z nehnuteľností § 12 ods. 2 písm. e).

Ing. Miroslav Adámek v.r. 						Ing. Ján Slota v.r.
prednosta mestského úradu 						primátor mesta